Elsker du Bilka, men hader du køreturen. Så er der godt nyt. Fra og med tirsdag d. 15. august, kan du få varerne leveret lige til døren. Først var det ToGo, hvor man bare skal parkere bilen, og så får du fyldt bagagerummet, nu behøver bilen ikke engang forlade garagen. Bilka i Skalborg, Tilst, Vejle, Odense, Hundige og Ishøj sender nu servicebud ud i varevogne, som leverer dine dagligvare lige til hoveddøren. Det bliver personalet, som i forvejen tager sig af BilkaToGo, som også sørger for at pakke varerne til hjemmelevering, så de står klar allerede om morgenen. Det er dog ikke kun aalborgenserne, som kan glæde sig over det nye format, for konceptet rækker ud til en stor del af postnumrene rundt om Bilka i Skalborg - eksempelvis Vestbjerg og Støvring. Varerne leveres i løbet af natten, hvis man bestiller inden klokken 17.00 og leveres senest klokken 06.00. Man kan dog kun få leveret varerne, hvis man bestiller for over 500 kroner.

Opsummering:
Bilka har allerede indført kontaktløs shopping med ToGo, nu behøver du ikke engang forlade hjemmet.